
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 132 

5 Αυγούστου 2010 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 72 
Συγκρότηση, διοικητική - οργανωτική δομή και στελέ- 
χωση της Ειδικής Υπηρεσίας Επιθεωρητών Ενέργει¬ 
ας (Ε.Υ.ΕΠ.ΕΝ.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 6 του Ν. 3818/2010 «Προστασία δασών 
και δασικών εκτάσεων του Νομού Αττικής, σύσταση 
Ειδικής Γραμματείας Επιθεώρησης Περιβάλλοντος και 
Ενέργειας και λοιπές διατάξεις» (ΦΕΚ Α' 17). 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά όργανα, 
που κυρώθηκε με το άρθρο πρώτο του Π.Δ. 63/2005 
ΦΕΚ (Α' 98). 

3. Το Π.Δ. 185/2009 «Ανασύσταση του Υπουργείου Οι¬ 
κονομικών, συγχώνευση του Υπουργείου Οικονομίας και 
Οικονομικών με τα Υπουργεία Ανάπτυξης και Εμπορικής 
Ναυτιλίας, Αιγαίου και Νησιωτικής Πολιτικής και μετο- 
νομασία του σε «Υπουργείο Οικονομίας, Ανταγωνιστι¬ 
κότητας και Ναυτιλίας», μετατροπή του Υπουργείου 
Μακεδονίας - Θράκης σε Γενική Γραμματεία Μακεδο¬ 
νίας - Θράκης και υπαγωγή στο Υπουργείο Εσωτερικών 
της Γ ενικής Γ ραμματείας Μακεδονίας - Θράκης και της 
Γ ενικής Γ ραμματείας Αιγαίου και Νησιωτικής Πολιτικής» 
(ΦΕΚ Α' 213) και ιδίως το άρθρο 1. 

4. Το Π.Δ. 189/2009 «Καθορισμός και ανακατανομή 
αρμοδιοτήτων των Υπουργείων» (ΦΕΚ Α' 221) και ιδίως 
το άρθρο 6. 

5. Την Οδηγία 2002/91/ΕΚ του Ευρωπαϊκού Κοινοβου¬ 
λίου και του Συμβουλίου της 16 ης Δεκεμβρίου 2002 «Για 
την ενεργειακή απόδοση των κτιρίων» (Ού Ε1/4.1.2003). 

6. Το Ν. 3661/2008 «Μέτρα για τη μείωση της ενεργει¬ 
ακής κατανάλωσης των κτιρίων και άλλες διατάξεις» 
(ΦΕΚ Α' 89), όπως ισχύει. 

7. Την με αριθμ. 2672/3-12-2009 απόφαση του Πρωθυ¬ 
πουργού και του Υπουργού Οικονομικών «Καθορισμός 
αρμοδιοτήτων του Υφυπουργού Οικονομικών Φίλιππου 
Σαχινίδη» (ΦΕΚ Β' 2408). 

8. Το γεγονός ότι από το παρόν προκαλείται ετήσια 
δαπάνη σε βάρος του τακτικού προϋπολογισμού ύψους 
δύο εκατομμυρίων πεντακοσίων σαράντα χιλιάδων 
(2.540.000) ΕΥΡΩ περίπου, η οποία για το τρέχον έτος 


περιορίζεται σε ένα εκατομμύριο τετρακόσιες δέκα χι¬ 
λιάδες (1.410.000) ΕΥΡΩ και θα βαρύνει τον ειδικό φορέα 
31/110, ομάδες ΚΑΕ 0200, 0800 και 1000 του Υπουργείου 
Περιβάλλοντος, Ενέργειας και Κλιματικής Αλλαγής. Η 
ανωτέρω δαπάνη δεν είναι νέα, καθόσον έχει προσδιο- 
ρισθεί κατά την επεξεργασία του Ν. 3818/2010 (σχετική η 
με αριθμό 200/10/2009 έκθεση του Γενικού Λογιστηρίου 
του Κράτους. 

9. Τη σημαντική συμβολή των ενεργειακών επιθεω¬ 
ρήσεων στην εξοικονόμηση ενέργειας στον κτιριακό 
τομέα και συνεπακόλουθα στην ενίσχυση της ασφά¬ 
λειας του ενεργειακού εφοδιασμού της χώρας και την 
προστασία του περιβάλλοντος, την ανάγκη δημιουργίας 
μηχανισμού ελέγχου για τη διασφάλιση υψηλής ποιότη¬ 
τας ενεργειακών επιθεωρήσεων και τήρησης σχετικού 
μητρώου. 

10. Την με αριθ. 132/2010 Γνωμοδότηση του Ε' Τμήμα¬ 
τος του Συμβουλίου της Επικράτειας, με πρόταση των 
Υπουργών Εσωτερικών, Αποκέντρωσης και Ηλεκτρο¬ 
νικής Διακυβέρνησης, Περιβάλλοντος, Ενέργειας και 
Κλιματικής Αλλαγής και του Υφυπουργού Οικονομικών 
Φ. Σαχινίδη, αποφασίζουμε: 

Άρθρο 1 - Ορισμοί 

Για την εφαρμογή του παρόντος, οι ακόλουθοι όροι 
έχουν την εξής έννοια: 

1. Ενεργειακή Επιθεώρηση: Η διαδικασία εκτίμησης 
των πραγματικών καταναλώσεων ενέργειας, των πα¬ 
ραγόντων που τις επηρεάζουν, καθώς και των μεθόδων 
βελτίωσης για την εξοικονόμηση ενέργειας στον κτι- 
ριακό τομέα. Οι ενεργειακές επιθεωρήσεις διενεργού- 
νται από τους ενεργειακούς επιθεωρητές της επόμενης 
παραγράφου. 

2. Ενεργειακός Επιθεωρητής: Φυσικό πρόσωπο που 
έχει τα προσόντα και κατέχει σχετική Άδεια Ενεργεια¬ 
κού Επιθεωρητή, προκειμένου να διενεργεί ενεργειακές 
επιθεωρήσεις κτιρίων, λεβήτων/εγκαταστάσεων θέρμαν¬ 
σης και εγκαταστάσεων κλιματισμού. 

3. Μητρώο Ενεργειακών Επιθεωρητών: Η κατάσταση 
των εγγεγραμμένων Ενεργειακών Επιθεωρητών, οι οποί¬ 
οι κατέχουν Άδεια Ενεργειακού Επιθεωρητή, η οποία 
τηρείται στη Γ ενική Επιθεώρηση της Ειδικής Υπηρεσί¬ 
ας Επιθεωρητών Ενέργειας (Ε.Υ.ΕΠ.ΕΝ.) του Υπουργεί¬ 
ου Περιβάλλοντος, Ενέργειας και Κλιματικής Αλλαγής 

(ΥΠΕΚΑ), υπό τη μορφή ηλεκτρονικής βάσης δεδομέ¬ 
νων. 

4. Αρχείο Επιθεώρησης Κτιρίων: Η κατάσταση στην 
οποία τηρούνται: (α) τα Πιστοποιητικά Ενεργειακής 
Απόδοσης Κτιρίων και τα αντίστοιχα έντυπα ενεργει¬ 
ακής επιθεώρησης τους, (β) οι εκθέσεις επιθεώρησης 
λεβήτων/εγκαταστάσεων θέρμανσης και (γ) οι εκθέσεις 
επιθεώρησης εγκαταστάσεων κλιματισμού και η οποία 
κατάσταση τηρείται στη Γενική Επιθεώρηση της Ει¬ 
δικής Υπηρεσίας Επιθεωρητών Ενέργειας (Ε.Υ.ΕΠ.ΕΝ.) 
του ΥΠΕΚΑ, υπό τη μορφή ηλεκτρονικής βάσης δεδο¬ 
μένων. 

5. Επιθεωρητής Ενέργειας: Υπάλληλος της Ε.Υ.ΕΠ.ΕΝ. 
που έχει τα προσόντα που ορίζονται με το παρόν και 
αρμοδιότητα τη διενέργεια ελέγχων σε κτίρια όλων των 
κατηγοριών και χρήσεων, προκειμένου να διαπιστώσει 
την ορθή εφαρμογή της σχετικής νομοθεσίας, την τήρη¬ 
ση των προβλεπόμενων διαδικασιών ενεργειακών επιθε¬ 
ωρήσεων κτιρίων, λεβήτων / εγκαταστάσεων θέρμανσης 
και εγκαταστάσεων κλιματισμού, καθώς και την ορθό¬ 
τητα των Πιστοποιητικών Ενεργειακής Απόδοσης. 

Άρθρο 2 - Συγκρότηση, διοικητική - 
οργανωτική δομή της Ειδικής Υπηρεσίας 
Επιθεωρητών Ενέργειας (Ε.Υ.ΕΠ.ΕΝ.) 

1. Η Ε.Υ.ΕΠ.ΕΝ., η οποία υπάγεται στην Ειδική Γραμ¬ 
ματεία Επιθεώρησης Περιβάλλοντος και Ενέργειας του 
Υπουργείου Περιβάλλοντος, Ενέργειας και Κλιματικής 
Αλλαγής (Υ.Π.Ε.Κ.Α.) συγκροτείται από: 

(α) τη Γ ενική Επιθεώρηση, που έχει έδρα στην Αθήνα 
και 

(β) διοικητικούς Τομείς, γεωγραφικά κατανεμημένους, 
με έδρες στις αντίστοιχες Περιφέρειες της χώρας και 
με χωρική αρμοδιότητα στις περιοχές εποπτείας των 
αντίστοιχων Περιφερειών, που υπάγονται στη Γενική 
Επιθεώρηση. Κατά προτεραιότητα συγκροτούνται δύο 
διακριτοί Τομείς, ως εξής: 

(ι) Τομέας Νοτίου Ελλάδας με έδρα την Αθήνα και 
χωρική αρμοδιότητα στις Περιφέρειες Αττικής, Στερε¬ 
ός Ελλάδας, Δυτικής Ελλάδας, Πελοποννήσου, Ιονίων 
Νήσων, Νοτίου Αιγαίου, Κρήτης και 

(ιι) Τομέας Βορείου Ελλάδας με έδρα τη Θεσσαλονί¬ 
κη και χωρική αρμοδιότητα στις Περιφέρειες Κεντρι¬ 
κής Μακεδονίας, Ανατολικής Μακεδονίας και Θράκης, 
Δυτικής Μακεδονίας, Θεσσαλίας, Ηπείρου και Βορείου 
Αιγαίου. 

2. Η Γενική Επιθεώρηση ελέγχει, παρακολουθεί και 
συντονίζει το έργο των Τομέων της Ε.Υ.ΕΠ.ΕΝ., διατη¬ 
ρεί, ελέγχει και διαχειρίζεται το Μητρώο Ενεργειακών 
Επιθεωρητών και το Αρχείο Επιθεώρησης Κτιρίων και 
επεξεργάζεται τα αποτελέσματα από τον έλεγχο των 
εκδοθέντων Πιστοποιητικών Ενεργειακής Απόδοσης 
κτιρίων, των εκθέσεων των επιθεωρήσεων λεβήτων 
και εγκαταστάσεων θέρμανσης και εγκαταστάσεων 
κλιματισμού, σύμφωνα με το σημείο γ. της παραγρά¬ 
φου 4 του άρθρου 6 του νόμου 3881/2010, καθώς και 
τα αποτελέσματα των διενεργηθέντων ελέγχων της 
Ε.Υ.ΕΠ.ΕΝ. Η Γενική Επιθεώρηση μπορεί να αναθέτει 
μελέτες, έρευνες, ελέγχους και λοιπές ειδικές εργα¬ 
σίες για την υποστήριξη του έργου της Ε.Υ.ΕΠ.ΕΝ. στο 
ΚΑΠΕ, Ανώτατα Εκπαιδευτικά Ιδρύματα και σε λοιπούς 
ερευνητικούς φορείς και οργανισμούς του Δημόσιου 
και ευρύτερου Δημόσιου τομέα. Η Γ ενική Επιθεώρηση 
εισηγείται αρμοδίως τυχόν νομοθετικές ρυθμίσεις, για 


την επίλυση διαδικαστικών και άλλων θεμάτων που προ¬ 
κύπτουν από την εφαρμογή του ν 3661/2008 και των 
τροποποιήσεων αυτού. 

3. Οι Τομείς παρακολουθούν και ελέγχουν το έργο 
των επιθεωρητών κτιρίων, λεβήτων και εγκαταστάσεων 
κλιματισμού, τη διαδικασία έκδοσης και την ποιότητα 
των Πιστοποιητικών Ενεργειακής Απόδοσης Κτιρίων, 
καθώς και των επιθεωρήσεων λεβήτων/εγκαταστάσεων 
θέρμανσης και εγκαταστάσεων κλιματισμού. Οι Τομείς 
συγκροτούν τα Κλιμάκια Επιθεωρητών Ενέργειας και 
τηρούν το αρχείο Εκθέσεων Ελέγχου, ασκούν δε τα 
καθήκοντά τους εντός της εδαφικής περιοχής αρμο- 
διότητάς τους. 

4. Της Ε.Υ.ΕΠ.ΕΝ. και των Τομέων αυτής προΐσταται 
Γ ενικός Επιθεωρητής, μόνιμος δημόσιος υπάλληλος, με 
πενταετή θητεία, η οποία μπορεί να παραταθεί ή ανανε¬ 
ωθεί, ανάλογα με τις υπηρεσιακές ανάγκες. Η τοποθέ¬ 
τησή του γίνεται με απόφαση Υπουργού ΠΕΚΑ, κατόπιν 
ανοικτής πρόσκλησης εκδήλωσης ενδιαφέροντος και 
μετά από σχετική εισήγηση του Ειδικού Γραμματέα Επι¬ 
θεώρησης Περιβάλλοντος και Ενέργειας. Η πρόσκληση 
δημοσιοποιείται μέσω διαδικτύου και αναφέρει τουλά¬ 
χιστον τα ειδικότερα προσόντα που απαιτούνται σύμ¬ 
φωνα με τα οριζόμενα στο παρόν, τον τρόπο υποβολής 
των αιτήσεων και τα αναγκαία δικαιολογητικά, καθώς 
και την προθεσμία υποβολής τους, η οποία δεν μπορεί 
να υπερβαίνει τις δεκαπέντε (15) ημερολογιακές ημέρες 
από την ανακοίνωση της πρόσκλησης. Οι αποδοχές 
του Γενικού Επιθεωρητή καθορίζονται στο ύψος των 
αποδοχών που προβλέπονται κάθε φορά για Προϊστά¬ 
μενο Γ ενικής Διεύθυνσης Υπουργείου, ο δε χρόνος της 
θητείας του θεωρείται ως χρόνος άσκησης καθηκόντων 
Προϊσταμένου Διεύθυνσης. 

5. Των Τομέων της Ε.Υ.ΕΠ.ΕΝ. προΐστανται Τομεάρχες 
Επιθεωρητές μόνιμοι δημόσιοι υπάλληλοι, με πενταετή 
θητεία, η οποία μπορεί να παραταθεί ή ανανεωθεί, ανά¬ 
λογα με τις υπηρεσιακές ανάγκες και τοποθετούνται με 
απόφαση Υπουργού ΠΕΚΑ, κατόπιν ανοικτής πρόσκλη¬ 
σης εκδήλωσης ενδιαφέροντος και μετά από εισήγηση 
του Ειδικού Γραμματέα Επιθεώρησης Περιβάλλοντος 
και Ενέργειας. Η πρόσκληση δημοσιοποιείται μέσω 
διαδικτύου και αναφέρει τουλάχιστον τα ειδικότερα 
προσόντα που απαιτούνται σύμφωνα με τα οριζόμε¬ 
να στο παρόν, τον τρόπο υποβολής των αιτήσεων και 
τα αναγκαία δικαιολογητικά, καθώς και την προθεσμία 
υποβολής τους, η οποία δεν μπορεί να υπερβαίνει τις 
δεκαπέντε (15) ημερολογιακές ημέρες από την ανακοί¬ 
νωση της πρόσκλησης. Οι αποδοχές των Τομεαρχών 
Επιθεωρητών καθορίζονται στο ύψος των αποδοχών 
που προβλέπονται κάθε φορά για Προϊστάμενο Διεύ¬ 
θυνσης Υπουργείου, ο δε χρόνος της θητείας τους θε¬ 
ωρείται ως χρόνος άσκησης καθηκόντων Προϊσταμένου 
Διεύθυνσης. 

6. Η Ε.Υ.ΕΠ.ΕΝ. στελεχώνεται: 

α) με μονίμους δημοσίους υπαλλήλους, μετά από 
διορισμό, σύμφωνα με τις διατάξεις του ν. 2190/1994 
(Α' 28), όπως ισχύει, ή με μετάταξη από το Δημόσιο ή 
ν.π.δ.δ. ή με μετακίνηση, σύμφωνα με τις διατάξεις του 
ν. 3528/2007 (Α' 26), όπως ισχύει, 

β) με υπαλλήλους με σχέση εργασίας ιδιωτικού δικαί¬ 
ου αορίστου χρόνου, μετά από μετάταξη από το Δημό¬ 
σιο ή ν.π.δ.δ. ή μετακίνηση, σύμφωνα με τις διατάξεις 
του 410/1988 (Α' 191), όπως ισχύει. 

Επίσης, οι θέσεις της Ε.Υ.ΕΠ.ΕΝ. μπορεί να καλύπτο¬ 
νται: 

α) με μονίμους δημοσίους υπαλλήλους ή υπαλλήλους 
με σχέση εργασίας ιδιωτικού δικαίου αορίστου χρόνου, 
μετά από απόσπαση από το Δημόσιο ή ν.π.δ.δ., σύμφωνα 
με τις διατάξεις του ν. 3528/2007 και του πδ 410/1988, 
όπως ισχύουν, 

β) με υπαλλήλους με σχέση εργασίας ιδιωτικού δι¬ 
καίου αορίστου χρόνου, μετά από απόσπαση από τον 
ευρύτερο δημόσιο τομέα, 

γ) με υπαλλήλους με ιδιότητα Ειδικού Επιστημονικού 
Προσωπικού. 

Οι αποσπάσεις προσωπικού, όλων των παραπάνω πε¬ 
ριπτώσεων, στην Ε.Υ.ΕΠ.ΕΝ. γίνονται μετά από ανοικτή 
πρόσκληση εκδήλωσης ενδιαφέροντος, η οποία δημο¬ 
σιοποιείται μέσω διαδικτύου και αναφέρει τουλάχιστον 
τα ειδικότερα προσόντα που απαιτούνται σύμφωνα με 
τα οριζόμενα στο παρόν, τον τρόπο υποβολής των 
αιτήσεων και τα αναγκαία δικαιολογητικά, καθώς και 
την προθεσμία υποβολής τους, η οποία δεν μπορεί να 
υπερβαίνει τις δεκαπέντε (15) ημερολογιακές ημέρες 
από την ανακοίνωση της πρόσκλησης. Για την επιλογή 
των υποψηφίων συγκροτείται, με απόφαση του Ειδικού 
Γραμματέα Επιθεώρησης Περιβάλλοντος και Ενέργειας, 
τριμελής επιτροπή αποτελούμενη από υπαλλήλους του 
Υπουργείου Περιβάλλοντος, Ενέργειας και Κλιματικής 
Αλλαγής, η οποία εισηγείται σχετικά. 

Οι υπάλληλοι που αποσπώνται, τοποθετούνται στην 
Ε.Υ.ΕΠ.ΕΝ. με απόφαση του Υπουργού ΠΕΚΑ, για διά¬ 
στημα τριών (3) ετών, το οποίο μπορεί να παρατείνεται 
ή ανανεώνεται, ανάλογα με τις υπηρεσιακές ανάγκες, 
με απόφαση του οικείου Υπουργού και του Υπουργού 
ΠΕΚΑ, μετά από εισήγηση του Ειδικού Γ ραμματέα Επι¬ 
θεώρησης Περιβάλλοντος και Ενέργειας. 

7. Η διαχείριση των διοικητικών και οικονομικών θεμά¬ 
των της Ε.Υ.ΕΠ.ΕΝ. ανατίθεται στις αρμόδιες υπηρεσίες 
της Γενικής Διεύθυνσης Διοικητικής Υποστήριξης της 
Γενικής Γραμματείας Ενέργειας και Κλιματικής Αλλα- 

γ ή ς ; 

8. Όσοι εκ των υπαλλήλων της Ε.Υ.ΕΠ.ΕΝ. είναι Διπλω¬ 
ματούχοι Μηχανικοί ή Πτυχιούχοι Μηχανικοί Τεχνολογι¬ 
κής Εκπαίδευσης, ορίζονται ως Επιθεωρητές Ενέργειας, 
αφού παρακολουθήσουν εκπαιδευτικό πρόγραμμα επί 
του περιεχομένου του Κανονισμού Ενεργειακής Απόδο¬ 
σης Κτιρίων (ΚΕΝΑΚ) και επί της διαδικασίας ενεργεια¬ 
κών επιθεωρήσεων, με ευθύνη της Γ ενικής Επιθεώρησης 
της Ε.Υ.ΕΠ.ΕΝ. 

9. Οι Επιθεωρητές Ενέργειας της προηγούμενης πα¬ 
ραγράφου δεν εντάσσονται στο Μητρώο Ενεργειακών 
Επιθεωρητών και δεν μπορούν να διενεργούν ιδιωτικά 
ενεργειακές επιθεωρήσεις και να εκδίδουν Πιστοποιη¬ 
τικά Ενεργειακής Απόδοσης. 

10. Οι αποδοχές των Επιθεωρητών Ενέργειας καθορί¬ 
ζονται στο ύψος των αποδοχών που προβλέπονται κάθε 
φορά για θέσεις Προϊσταμένου Τμήματος Υπουργείου, 
ο δε χρόνος της θητείας τους θεωρείται ως χρόνος 
άσκησης καθηκόντων Προϊσταμένου Τμήματος. 

Άρθρο 3 - Στελέχωση της Ειδικής Υπηρεσίας 
Επιθεωρητών Ενέργειας (Ε.Υ.ΕΠ.ΕΝ.) 

1. Οι θέσεις του προσωπικού της Ε.Υ.ΕΠ.ΕΝ είναι ογδό¬ 
ντα (80) και κατανέμονται στη Γ ενική Επιθεώρηση και 
στους Τομείς της Ε.Υ.ΕΠ.ΕΝ. ως εξής: 


1.1. Γενική Επιθεώρηση: 

Δέκα πέντε (15) θέσεις που κατανέμονται ως εξής: 

α) Μία (1) θέση Γενικού Επιθεωρητή, Τακτικού Προ¬ 
σωπικού, του κλάδου ΠΕ Μηχανικών, με Α' βαθμό και 
μεταπτυχιακές σπουδές ή εργασιακή εμπειρία σε 
θέματα διαχείρισης της ενέργειας (θέρμανση, ψύξη, 
κλιματισμός), στο σχεδίασμά κτιρίων, σε θέματα Η/Μ 
εγκαταστάσεων, στην οικοδομική και εν γένει σε ζη¬ 
τήματα εξοικονόμησης ενέργειας στα κτίρια, ελέγχων 
ενεργειακών εγκαταστάσεων, καθώς και ενεργειακών 
επιθεωρήσεων, με εξαετή θητεία σε θέση προϊσταμένου 
τουλάχιστον τμήματος. 

β) Δεκατέσσερις (14) θέσεις υπαλλήλων, ως εξής: 

(ι) Έξι (6) θέσεις υπαλλήλων Ειδικού Επιστημονικού 
Προσωπικού, όπως ορίζονται στο Π.Δ. 50/2001 (ΦΕΚ 39/ 
Α’), με τις παρακάτω ειδικότητες: 

- Μία (1) θέση Αρχιτέκτονα Μηχανικού με επιστημονική 
εξειδίκευση στο βιοκλιματικό - ενεργειακό σχεδίασμά. 

- Δύο (2) θέσεις Φυσικών ή Μαθηματικών με επιστημο¬ 
νική εξειδίκευση σε θέματα πληροφορικής, διαχείρισης 
βάσεων δεδομένων, δομικής φυσικής κ.α. 

- Μία (1) θέση Οικονομολόγου με επιστημονική εξει- 
δίκευση σε θέματα κτηματαγοράς. 

- Μία (1) θέση πτυχιούχου Νομικού εξειδικευμένου σε 
θέματα κτηματαγοράς. 

- Μία (1) θέση πτυχιούχου Νομικών, Διοικητικών ή Οι¬ 
κονομικών σπουδών με επιστημονική εξειδίκευση σε 
θέματα πληροφορικής και επεξεργασίας Βάσεων Δε¬ 
δομένων. 

(ιι) Οκτώ (8) θέσεις υπαλλήλων Τακτικού Προσωπικού, 
με τις παρακάτω ειδικότητες : 

- Τρεις (3) θέσεις του κλάδου ΠΕ Μηχανικών. 

- Μία (1) θέση του κλάδου ΤΕ Μηχανικών. 

- Μία (1) θέση του κλάδου ΠΕ Πληροφορικής. 

- Τρεις (3) θέσεις του κλάδου ΔΕ Διοικητικών Γραμ¬ 
ματέων, 

ή υπάλληλοι που διαθέτουν τα προσόντα των οικείων 
κλάδων, σύμφωνα με τις διατάξεις του Π.Δ. 50/2001. 

1.2. Τομείς Ε.Υ.ΕΠ.ΕΝ. 

Εξήντα πέντε (65) θέσεις, οι οποίες κατανέμονται αρ¬ 
χικά στους δύο Τομείς της Ε.Υ.ΕΠ.ΕΝ., με απόφαση του 
Γ ενικού Επιθεωρητή, εκ των οποίων: 

α) Δύο (2) θέσεις Τομεαρχών, Τακτικού Προσωπικού, 
του κλάδου ΠΕ Μηχανικών, με Α' βαθμό και μεταπτυ¬ 
χιακές σπουδές ή εργασιακή εμπειρία σε θέματα δια¬ 
χείρισης της ενέργειας (θέρμανση, ψύξη, κλιματισμός), 
στο σχεδίασμά κτιρίων, σε θέματα Η/Μ εγκαταστάσε¬ 
ων, στην οικοδομική, και εν γένει σε ζητήματα εξοικο¬ 
νόμησης ενέργειας στα κτίρια, ελέγχων ενεργειακών 
εγκαταστάσεων, καθώς και ενεργειακών επιθεωρήσεων, 
με τριετή θητεία σε θέση προϊσταμένου τουλάχιστον 
τμήματος. 

β) εξήντα τρεις (63) θέσεις υπαλλήλων των Τομέων 
της Ε.Υ.ΕΠ.ΕΝ. ως εξής: 

(ι) Δεκαέξι (16) θέσεις υπαλλήλων Ειδικού Επιστημονι¬ 
κού Προσωπικού, όπως ορίζονται στο Π.Δ. 50/2001 (ΦΕΚ 
39/Α') με τις παρακάτω ειδικότητες: 

- Οκτώ (8) θέσεις Αρχιτεκτόνων - Μηχανικών με επι¬ 
στημονική εξειδίκευση στο βιοκλιματικό - ενεργειακό 
σχεδίασμά. 

- Δύο (2) θέσεις Πολιτικών Μηχανικών με επιστημονική 
εξειδίκευση στην οικοδομική και δομική φυσική. 

- Δύο (2) θέσεις Μηχανολόγων Μηχανικών με επιστη¬ 
μονική εξειδίκευση σε θέματα διαχείρισης της ενέργειας 
(θέρμανση, ψύξη, κλιματισμός), Η/Μ εγκαταστάσεων και 
εν γένει εξοικονόμησης ενέργειας στα κτίρια και ελέγ¬ 
χων ενεργειακών εγκαταστάσεων. 

- Δύο (2) θέσεις πτυχιούχων Νομικών εξειδικευμένων 
σε θέματα κτηματαγοράς. 

- Δύο (2) θέσεις πτυχιούχων Νομικών, Διοικητικών ή 
Οικονομικών σπουδών με επιστημονική εξειδίκευση σε 
θέματα πληροφορικής. 

(ιι) Σαράντα επτά (47) θέσεις υπαλλήλων Τακτικού 
Προσωπικού, με τις παρακάτω ειδικότητες: 

- Τριάντα τρεις (33) θέσεις του κλάδου ΠΕ Μηχανι¬ 
κών. 

- Οκτώ (8) θέσεις του κλάδου ΤΕ Μηχανικών. 

- Δύο (2) θέσεις του κλάδου ΠΕ Πληροφορικής. 

- Τέσσερις (4) θέσεις του κλάδου ΔΕ Διοικητικών 
Γ ραμματέων, 

ή υπάλληλοι που διαθέτουν τα προσόντα των οικείων 
κλάδων, σύμφωνα με τις διατάξεις του Π.Δ. 50/2001. 

Άρθρο 4 - Διενέργεια Ελέγχων από την Ειδική 
Υπηρεσία Επιθεωρητών Ενέργειας (Ε.Υ.ΕΠ.ΕΝ.) 

1. Οι ως άνω έλεγχοι διενεργούνται αυτεπάγγελτα, 
δειγματοληπτικά και τυχαία ή κατόπιν καταγγελιών που 
υποβάλλονται στην Ε.Υ.ΕΠ.ΕΝ. σχετικά με την ποιότη¬ 
τα διενεργηθεισών ενεργειακών επιθεωρήσεων ή/και 
για την αξιοπιστία και ορθότητα εκδοθέντων Πιστο¬ 
ποιητικών Ενεργειακής Απόδοσης ή κατόπιν στοιχείων 
που προκύπτουν από τον έλεγχο και επεξεργασία του 
Αρχείου Επιθεώρησης Κτιρίων ή κατόπιν εντολής του 
Υπουργού ΠΕΚΑ. 

2. Οι Επιθεωρητές Ενέργειας διενεργούν τους ελέγ¬ 
χους της παραπάνω παραγράφου σε κάθε δημόσιο ή ιδι¬ 
ωτικό κτίριο ή/και κτιριακό ή οικιστικό έργο, με επιτόπου 
αυτοψία, ελέγχους και μετρήσεις, καθώς και συλλογή 
κάθε χρήσιμου για τη διενέργεια του ελέγχου στοιχείου. 
Τούτο ισχύει ανεξάρτητα από την τυχόν αρμοδιότητα 
άλλης αρχής να προβαίνει σε ανάλογο έλεγχο. 

3. Μετά από κάθε έλεγχο συντάσσεται από το Κλιμά¬ 
κιο Επιθεωρητών, που διενήργησαν τον έλεγχο, Έκθε¬ 
ση Ελέγχου. Σε περίπτωση όπου διαπιστώνονται τυχόν 
αποκλίσεις από τα αποτελέσματα που αναγράφονται 
στο εκδοθέν Πιστοποιητικό Ενεργειακής Απόδοσης του 
Κτιρίου ή/και στην έκθεση επιθεώρησης του λέβητα ή/ 
και της εγκατάστασης θέρμανσης ή/και της εγκατάστα¬ 
σης κλιματισμού, η σχετικήΈκθεση Ελέγχου, επιδίδεται 
με συστημένη πρόσκληση στον ελεγχόμενο Ενεργειακό 
Επιθεωρητή, ο οποίος καλείται σε ακρόαση εντός πέντε 
(5) ημερών από την επίδοση της πρόσκλησης, ώστε να 
καταθέσει εγγράφως ή/και προφορικά τις εξηγήσεις του 


και να προσκομίσει αποδεικτικά στοιχεία για να τεκμη¬ 
ριώσει την ορθότητα της επιθεώρησης που διενήργησε. 
Έπειτα από την ακρόαση ή την άπρακτη πάροδο της 
προθεσμίας της, το Κλιμάκιο Επιθεωρητών συντάσσει 
αιτιολογημένη Πράξη Βεβαίωσης ή μη της Παράβασης, 
την οποία υπογράφει ο Γ ενικός Επιθεωρητής. 

Άρθρο 5 - Επιβολή Κυρώσεων 

1. Με βάση την Πράξη Βεβαίωσης Παράβασης του προ¬ 
ηγούμενου άρθρου, η Ε.Υ.ΕΠ.ΕΝ. εισηγείται την επιβολή 
διοικητικών και λοιπών κυρώσεων ή/και χρηματικών προ¬ 
στίμων, που επιβάλλονται με απόφαση του Υπουργού 
ΠΕΚΑ, λαμβάνοντας υπόψη το είδος και τη συχνότητα 
της/των παραβάσεων, ως εξής: 

(α) καταβολή χρηματικού προστίμου ύψους από πε¬ 
ντακόσια (500) έως είκοσι χιλιάδες (20.000) ευρώ, 

(β) αποκλεισμός του Ενεργειακού Επιθεωρητή από τη 
διενέργεια ενεργειακών επιθεωρήσεων για περίοδο από 
ένα (1) έως και τρία (3) έτη, 

(γ) οριστική διαγραφή του Ενεργειακού Επιθεωρητή 
από το Μητρώο Ενεργειακών Επιθεωρητών. 

Το χρηματικό πρόστιμο μπορεί να επιβάλλεται ως 
συμπληρωματική ποινή, σωρευτικά με τις κυρώσεις των 
περιπτώσεων (β) και (γ). 

Κάθε επιβληθείσα κύρωση καταγράφεται στο Μητρώο 
Ενεργειακών Επιθεωρητών, τα δε επιβαλλόμενα χρημα¬ 
τικά πρόστιμα βεβαιώνονται και εισπράττονται σύμφωνα 
με τις διατάξεις του Κ.Ε.Δ.Ε. 

2. Κατά των κυρώσεων που επιβάλλονται με το παρόν 
άρθρο, επιτρέπεται η άσκηση ενδικοφανούς προσφυ¬ 
γής ενώπιον του Υπουργού ΠΕΚΑ εντός προθεσμίας 
σαράντα (40) ημερών από την κοινοποίηση στον ενδι¬ 
αφερόμενο της σχετικής απόφασης και σύμφωνα με τα 
οριζόμενα στο Ν. 2690/1999 (ΦΕΚ Α' 45). 

Αρθρο 6 - Έναρξη ισχύος 

1. Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

2. Στην Υπουργό Περιβάλλοντος, Ενέργειας και Κλιμα¬ 
τικής Αλλαγής αναθέτουμε τη δημοσίευση και εκτέλεση 
του παρόντος διατάγματος. 

Λευκάδα, 31 Ιουλίου 2010 

